alexandrainst/scandi-wiki huggingface dataset:
Vinter-OL 2018

Vinter-OL 2018, dei 23. olympiske vinterleikane, vart avvikla i tida 9. til 25. februar 2018 med byen Pyeongchang i Sør-Korea som arrangør.

Moglege søkjarland

Noreg 
I Noreg var det tre arrangørar som konkurrerte om å bli den norske søkjarkandidaten. Desse var Trondheim, Tromsø og Oslo(/Lillehammer). 30. mars 2007 vedtok Idrettsstyret ved Norges idrettsforbund og olympiske og paralympiske komité at Tromsø skulle bli Noregs kandidat. 

Røystinga gjekk føre seg i 2 rundar. I første runde fekk Tromsø seks røyster, Oslo fem røyster og Trondheim ei røyst. I andre runde var Trondheim utelukka, og både Tromsø og Oslo/Lillehammer fekk seks røyster. Idrettspresident Odd-Roar Thorsen stemte for Tromsø («bruka dobbeltrøyst») og avgjorde dermed avstemminga til fordel for Tromsø.

Dermed blei det opp til Stortinget om Noreg skulle søke OL til Tromsø i 2018. 

I slutten av september 2008 blei det gjennomført ein kontrollrapport av Veritas. Rapporten viste at dei statlege utgiftene ville bli dobbelt så høge som arrangørane hadde budsjettert. Tromsø 2018 hadde sidan Brennpunkt-dokumentaren «Bak lukkede dører - spillet om et OL» den 19. februar 2008 slite med låg oppslutting i folket, og kultur- og kyrkjeminister Trond Giske sa at det var opp til idretten å bestemme skjebnen til OL. 6. oktober blei det vedteke at NIF skulle trekke søknaden om Tromsø som OL-kandidat. 9 av 12 representantar i idrettsstyret stemte for å trekke søknaden.

Europa 
I Polen er Zakopane med Kraków og Sanok med Ustrzyki Dolne og Zagórze kandidatar. Zakopane var ein av kandidatane til OL i 2006.
Nokon andre kandidatar: Vaduz (Liechtenstein); Østersund/Åre og Falun (Sverige); Gorenjska (Slovenia); Jaca (Spania); Alma Ata (Kasakhstan); Sofia (Bulgaria); Borjomi (Georgia); Stara Planina (Serbia).

Andre verdsdelar 
I Tyrkia er Bursa ein kandidat; i Chile er Santiago ein kandidat; i Libanon er Bsharri ein kandidat.

Bakgrunnsstoff 
  Annecy 2018
  München 2018
  Pyeongchang 2018

 
2018 i Sør-Korea
Kimitoøya

Kimitoøya er ei øy i Skjergardshavet i Finland. Ho ligg i Egentliga Finland og er ei av dei største øyane utanfor kysten av Finland med ein areal på om lag 790 km². 

Det ligg fire kommunar på øya: Kemiö, Dragsfjärd og Västanfjärd, samt ein del av Halikko kommune. Øya har svenskspråkleg majoritet. 

Øyar i Finland
Tettstader i Nord-Trøndelag

Det er 45 tettstader i Nord-Trøndelag fylke. Av dei kallar desse  seg by: Kolvereid, Levanger, Namsos, Steinkjer, Stjørdal, og Verdal.	

57,7% av dei som bur i Nord-Trøndelag fylke bur i tettstadene, medan landsgjennomsnittet er 78,9%.

Kort gjengjeve er SSB sin definisjon på tettstad ein stad med over 200 busette, der avstanden mellom husa ikkje er meir enn 50 meter. Sjå artikkelen tettstad for nærare informasjon om tettstadsomgrepet.

Tettstadene i Nord-Trøndelag etter folketal

Tettstadene i Nord-Trøndelag etter kommune

{| class="wikitable"
|-
|valign="top"|  

 Flatanger
 Lauvsnes 

 Fosnes
Det er ingen stader i  kommune som kjem  
inn under SSB sin definisjon av tettstad.

 Frosta
Det er ingen stader i  Frosta kommune som kjem  
inn under SSB sin definisjon av tettstad.

 Grong
 Grong 

 Høylandet
 Høylandet 

 Inderøy
 Gangstadhaugen  
 Hylla 
 Røra Stasjon 
 Sakshaug
 Småland 
 Straumen 

 Leka
Det er ingen stader i  Leka kommune som kjem  
inn under SSB sin definisjon av tettstad.

 Leksvik
 Leksvik 
 Vanvikan 

 Levanger
 Ekne 
 Levanger 
 Mule 
 Skogn 
 Åsen 

 Lierne
 Sandvika

 Meråker
 Midtbygda 

 Mosvik
Det er ingen stader i Mosvik kommune som kjem  
inn under SSB sin definisjon av tettstad.

 Namdalseid
 Namdalseid 

| width="50%" valign="top"|

 Namsos
 Bangsund 
 Namsos 

 Namsskogan
Det er ingen stader i Namsskogan kommune som kjem  
inn under SSB sin definisjon av tettstad.

 Nærøy
 Kolvereid 

 Overhalla
 Ranemsletta 
 Skage 
 Svalia

 Røyrvik
 Røyrvik 

 Snåsa
 Snåsa 

 Steinkjer
 Mære 
 Sparbu 
 Steinkjer 
 Velde 

 Stjørdal
 Hegra 
 Hell 
 Kvithammer 
 Prestmoen 
 Skatval 
 Stjørdalshalsen 

 Verdal
 Forbregd/Lein 
 Lysthaugen 
 Trones 
 Verdalsøra 
 Vuku 

 Verran
 Follafoss 
 Malm 

 Vikna
 Rørvik 
</td></tr></table>

Referansar

Bakgrunnsstoff
 Kart: «Tettsteder og sentrumssoner 1. januar 2005 Nord-Trøndelag»

 

nb:Tettsteder i Nord-Trøndelag
Liberalerna

Liberalerna (L, fram til 1990 berre Folkpartiet), er eit politisk parti i Sverige. Det vart grunnlagt i si noverande form i 1934, med røter i Frisinnade landsföreningen som vart grunnlagd i 1902. Partiet definerer liberalismen, og særleg sosialliberalismen som sin ideologi. Det er soleis eit systerparti av Venstre i Noreg, og medlem av Den liberale internasjonale. Partileiar er Nyamko Sabuni. Ved parlamentsvalet i 2022 gjekk Liberalerna inn i regjering saman med Moderata samlingspartiet og Kristdemokraterna, og Sverigedemokraterna som støtteparti.

Historie 
Den siste statsministeren frå Folkpartiet var Ola Ullsten (1978–1979). 

Ved parlamentsvalet i 2010, vart Folkpartiet det fjerde største partiet i Sverige, med 7,1 % av røystene og 24 representantar (av 349) i Riksdagen. Folkpartiet har sidan 2006 vore med i den svenske borgarlege koalisjonsregjeringa, saman med Moderata samlingspartiet, Centerpartiet og Kristdemokraterna.

Valresultat ved riksdagsvala fram til 2010

Partileiarar 
 (Felix Hamrin og Ola Jeppsson 1934–1935)
 Gustaf Andersson, 1935–1944
 Bertil Ohlin, 1944–1967
 Sven Wedén, 1967–1969
 Gunnar Helén, 1969–1975
 Per Ahlmark, 1975–1978
 Ola Ullsten, 1978–1983
 Bengt Westerberg, 1983–1995
 Maria Leissner, 1995–1997
 Lars Leijonborg, 1997–2007
 Jan Björklund, 2007–2019
 Nyamko Sabuni, 2019-

Bakgrunnsstoff 
 Offisielle nettsider

Svenske politiske parti
Liberale parti
Sentrumsparti
Skipingar i 1934
Egebergs Ærespris

Kammerherre Egebergs Ærespris vart oppretta av kammerherre Ferdinand Julian Egeberg i 1919, og vert rekna som norsk idretts høgste utmerking. Den vert delt ut til utøvarar som utmerker seg med topprestasjonar i to eller fleire idrettsgreiner. Prisen er ein bronsestatuett, utført av Magnus Vigrestad.

Prisvinnarar 
 1918 Gunnar Andersen - fotball og ski
 1919 Helge Løvland - mangekamp og gymnastikk
 1921 Harald Strøm - skeiser og fotball
 1922 Ole Reistad - ski og friidrett
 1926 Johan Støa - ski og friidrett
 1928 Bernt Evensen - skeiser og sykling
 1929 Armand Carlsen - skeiser og sykling
 1929 Reidar Jørgensen - ski og friidrett
 1931 Fritjof Bergheim - turn og friidrett
 1934 Otto Berg - turn og friidrett
 1935 Bjarne Bryntesen - ski og friidrett
 1936 Laila Schou Nilsen - ski, skeiser og tennis
 1937 Johan Haanes - tennis og ski
 1938 Henry Johansen - ski og fotball
 1939 Arne Larsen - ski og friidrett
 1946 Godtfred Holmvang - friidrett og ski
 1947 Sverre Farstad - skeiser og vektløfting
 1949 Martin Stokken - ski og friidrett
 1950 Egil Lærum - ski og fotball
 1951 Hjalmar Andersen - skeiser og sykling
 1952 Hallgeir Brenden - ski og friidrett
 1956 Roald Aas - skeiser og sykling
 1960 Reidar Andreassen - ski og friidrett
 1961 Arne Bakker - fotball og bandy
 1962 Magnar Lundemo - ski og friidrett
 1965 Ole Ellefsæter - ski og friidrett
 1967 Fred Anton Maier - skeiser og sykling
 1971 Frithjof Prydz - tennis og skihopp
 1971 Bjørn Wirkola - skihopp og fotball
 1973 Ivar Formo - ski og orientering
 1975 Eystein Weltzien - ski og orientering
 1980 Bjørg Eva Jensen - skeiser og sykling
 1981 Cato Zahl Pedersen - handikapidrett
 1987 Oddvar Brå - ski og friidrett
 1988 Ragnhild Bratberg - ski og orientering
 1990 Grete Ingeborg Nykkelmo - ski og skiskyting
 1991 Birger Ruud - skihopp og alpint
 1992 Ingrid Kristiansen - friidrett og ski
 1996 Anita Andreassen - hundekøyring, sykling, langrenn
 2000 Anette Bøe - langrenn, triatlon, mountainbike, ishockey
 2001 Anders Aukland - ski, triatlon, friidrett
 2002 Ole Einar Bjørndalen - skiskyting, langrenn
 2002 Hilde Gjermundshaug Pedersen - skiorientering, langrenn
 2004 Trond Einar Elden - kombinert, langrenn/friidrett
 2005 Stein Johnson - tidlegare trenar, blant anna i skeiser og padling
 2007 Lars Berger - skiskyting, langrenn
 2009 Frode Andresen - skiskyting og langrenn [4]
 2009 Helge Bjørnstad - kjelkehockey og symjing
 2010 Jens Arne Svartedal - langrenn og duathlon
 2010 Hedda Berntsen - telemarkskøyring, freestyle/skicross, alpint/slalåm
 2011 Kristin Størmer Steira - langrenn og friidrett
 2012 Odd-Bjørn Hjelmeset - ski og friidrett
 2013 Mariann Vestbøstad Marthinsen - sitski og symjing  

 2015  Astrid Uhrenholdt Jacobsen  langrenn og friidrett
 2018  Nils-Erik Ulset  skiskyting og langrenn
 2019 Birgit Skarstein  langrenn og roing
 2020  Therese Johaug  langrenn og friidrett

Referansar 
Liste henta frå Norges Idrettsforbund og Olympiske komité

Norske idrettsprisar
Skipingar i 1919
Kökar

Kökar er ei isolert øy søraust for Åland i Finland. Ho er òg ein kommune i Åland. Det går båt frå Långnäs i Åland eller frå Galtby med vidare samband til det finske fastlandet. Kommunen har 296 innbyggjarar (2004), og dekkjer eit areal på 57,8 km², der 0,33 km² er innlandsvatn. Folketettleiken er 5,2 innbyggjarar per km².Kommunen har berre svenskspråklege innbyggjarar. 

Naturreservatet Östra Långskär ligg mellom anna i kommunen, og av andre større øyar finn ein Kyrkogårdsö.

Historie 

Kökar vart først busett for over 3000 år sidan av seljegerar. I mellomalderen vart Kökar den siste utposten i Austersjøen. Eit fransiskanarkloster vart grunnlagd på Hamnö på 1400-talet. I dag er det berre ruinar igjen av klosteret, og ei kyrkje dedisert til St. Anna vart bygd i 1784 oppå den gamle klosterkyrkja.

Forfattaren Ulla-Lena Lundberg vart fødd her i 1947.

Bakgrunnsstoff 

 Offisiell heimeside

Øyar i Finland
Kommunar i Finland
Bjørnskinn kyrkje

Bjørnskinn kyrkje ligg på Bjørnskinn i Andøy kommune i Nordland. Ho er soknekyrkje for Bjørnskinn sokn i Vesterålen prosti. Kyrkja er ei langkyrkje i tre. Ho vart vigsla i 1885 og har 340 plassar. Arkitekt for kyrkja var Johan Kunig.

Dagens kyrkje vart bygd då den gamle kyrkja på staden var blitt for lita. Den gamle kyrkja vart bygd rundt 1740 og ho vart riven for å gje plass til nykyrkja. Det har tidlegare stått ei tredje kyrkje på staden, nærare fjellet. Ho vart teken av eit snøras på 1700-talet.

Inventar 
Orgelet i Bjørnskinn kyrkje er bygd i 1860, og har stått i denne kyrkja siden 1936.

Døypefonten er laga av Andreas Nilsskog.

Andre kyrkjer i Andøy kommune 
 Andenes kyrkje
 Dverberg kyrkje
 Fornes kyrkje

Bakgrunnsstoff 
 Om Bjørnskinn kyrkje på nettstaden vesteraalen.info

Fotnotar 

Kyrkjer i Andøy
Kyrkjer i Vesterålen prosti
Andreas Nilsskog
Norske kyrkjer frå 1885
Kulturminne i Andøy
Langkyrkjer i Sør-Hålogaland bispedømme
Bleikvassli kyrkje

Bleikvassli kyrkje er ei langkyrkje frå 1955 i Bleikvasslia i Nordlands-kommunen Hemnes. Ho er soknekyrkje for Bleikvassli sokn i Indre Helgeland prosti.

Byggverket er i tre og har 190 plassar. Arkitekt for kyrkja var Torgeir Alvsaker.

Litteratur
 Alf Henry Rasmussen (red.): Våre kirker - norsk kirkeleksikon, Vanebo forlag 1993, side 189, ISBN 82-75-27022-7

Bakgrunnsstoff 
 Bleikvassli kapell frå Kyrkjesøk
 

Kyrkjer i Hemnes
Kyrkjer i Indre Helgeland prosti
Norske kyrkjer frå 1955
Kulturminne i Hemnes
Langkyrkjer i Sør-Hålogaland bispedømme
Bogen kapell i Ofoten

Bogen kapell er ei langkyrkje frå 1920 i Evenes kommune i Nordland fylke. Kapellet høyrer til Evenes sokn i Ofoten prosti.

Byggverket er i tre og har 260 plassar.

Bakgrunnsstoff 
 Kyrkjesøk
 
 

Kyrkjer i Evenes
Kyrkjer i Ofoten prosti
Norske kyrkjer frå 1920
Kulturminne i Evenes
Langkyrkjer i Sør-Hålogaland bispedømme
Borge kyrkje i Lofoten

Borge kyrkje ligg på Bøstad i Vestvågøy kommune i Nordland fylke. Ho er soknekyrkje i Borge sokn i Lofoten prosti. Kyrkja er ei kvadratisk kyrkje bygd i betong. Ho vart vigsla 31. mai 1987 og har 435 plassar. Arkitekt for kyrkja var Knut Gjernes.

Før denne har det stått minst 5 kyrkjer på Borge. Borge kyrkje er første gong nemnd i skriftlege kjelder i eit dokument frå 1335. Ei kyrkje på Borge vart bygd i 1798, ombygd i 1877 og brann ned i 1896. Ei ny kyrkje vart vigsla i 1898. Denne kyrkja brann ned 14. februar 1983.

Andre kyrkjer i Vestvågøy kommune 
 Buksnes kyrkje
 Hol kyrkje
 Knutstad kapell
 Stamsund kyrkje
 Valberg kyrkje

Kjelder 

 Den norske kyrkja i Vestvågøy
 Den norske kyrkja i Vestvågøy - om Borge kyrkje

Bakgrunnsstoff 
 Den norske kyrkja i Vestvågøy
 Den norske kyrkja i Vestvågøy - om Borge kyrkje 
 

Kyrkjer i Vestvågøy
Kyrkjer i Lofoten prosti
Norske kyrkjer frå 1987
Kulturminne i Vestvågøy
Brønnøy kyrkje

Brønnøy kyrkje er ei steinkyrkje som ligg i sentrum av Brønnøysund i Brønnøy kommune i Nordland fylke. 

Ho vart vigsla i 1870 som soknekyrkje for Brønnøy sokn i Sør-Helgeland prosti.

Korveggen har ei kjerne frå mellomalderen, og kyrkja er difor freda.

Den førre kyrkja på staden brann ned med alt inventar i 1866. Det var også brann i kyrkja i 1772. Denne kyrkja er dårleg dokumentert, men ho var frå mellomalderen og kormuren som er bevard er frå kring 1200-talet.

Fotnotar

Bakgrunnsstoff 
 Om Brønnøy kyrkje i Arkitekturguide for Nord-Norge og Svalbard på nettstaden til Universitetet i Trømsø
 Om Brønnøy kyrkjelyd på nettstaden til Den norske kyrkja
 Kart frå 1979 som viser kyrkjestader og soknegrenser - på nettstaden til Universitetet i Bergen/Digitalarkivet
 «Kirkebøker, Nordland» på nettstaden til Arkivverket
 Skanna kyrkjebøker frå Nordland på nettstaden til Arkivverket
 Oversikt over gravminne i Brønnøy kommune på nettstaden disnorge.no
 

Kyrkjer i Brønnøy
Freda bygg i Nordland
Krosskyrkjer i Noreg
Kyrkjer i Sør-Helgeland prosti
Håkon Mosling
Norske kyrkjer frå 1870-åra
Kulturminne i Brønnøy
Tusenårsstader
1870 i Noreg
Buksnes kyrkje

Buksnes kyrkje ligg på Gravdal i Vestvågøy kommune i Nordland. Ho høyrer til Buksnes sokn i Lofoten prosti. 

Kyrkja er ei langkyrkje i dragestil, av tømmer, med 700 plassar. Ho vart vigsla 22. november 1905 . Arkitekt for kyrkja var Karl Norum.

Buksnes kyrkjesokn er nemnt første gong i skriftlege kjelder i 1324. Ei kyrkje blåste ned fire år på rad, siste gongen i 1638/39. Ei ny krosskyrkje av tre stod ferdig i 1641. Denne kyrkja stod fram mot 1802, då ho var så dårleg at ho måtte rivast. Ei ny langkyrkje vart så bygd, delvis av tømmer frå den gamle. Denne kyrkja vart så øydelagd av ein storm i 1882. Endå ei ny kyrkje vart bygd, denne gongen ei krosskyrkje. Denne kyrkja vart vigsla i 1885. Ho vart råka av eit lyn og brann ned 26. januar 1903.

Dagens kyrkje vart lenge skorda opp av seks stag for å motstå stormvêret. Då kyrkja vart vølt på 1960-talet, vart staga fjerna og støypt inn i veggane i sidegangane.

Orgelet som står i Buksnes kyrkje i dag er det tredje orgelet i kyrkja. Orgelet som vart montert då kyrkja vart bygd, vart bytta ut i 1968. Det nye orgelet vart skifta ut i 1997.

Galleri

Andre kyrkjer i Vestvågøy 
 Borge kyrkje
 Hol kyrkje
 Knutstad kapell
 Stamsund kyrkje
 Valberg kyrkje

Bakgrunnsstoff 
 Den norske kyrkje i Vestvågøy
 Den norske kyrkje i Vestvågøy - om Buksnes kyrkje 
 Eldre fotografi av kyrkja på nettstaden til Nasjonalbiblioteket
 

Kyrkjer i Vestvågøy
Karl Norum
Kyrkjer i Lofoten prosti
Norske kyrkjer frå 1905
Kulturminne i Vestvågøy
Langkyrkjer i Sør-Hålogaland bispedømme
Petter Løvik

Petter Løvik  () fødd i Volda i  Møre og Romsdal  var ein norsk politikar for Høgre. Han vart innvald på Stortinget frå Møre og Romsdal i 1997. Han var vararepresentant frå 1989.

Stortingskomitéar
2005–2009 medlem i Næringskomitéen.
2005–2009 varamedlem i Valkomitéen.
2001–2005 leiar i Samferdslekomitéen.
1997–2001 medlem i Kyrkje-, utdannings- og forskningskomitéen.

Kjelder 
 

Stortingsrepresentantar frå Høgre
Stortingsrepresentantar for Møre og Romsdal
Stortingsrepresentantar 1997-2001
Stortingsrepresentantar 2001-2005
Stortingsrepresentantar 2005-2009
Vararepresentantar til Stortinget
Lokalpolitikarar i Volda
Høgrepolitikarar i Møre og Romsdal
Folk frå Volda
Bø kyrkje i Vesterålen

Bø kyrkje ligg på Bø i Bø kommune i Nordland. Ho høyrer til Bø sokn i Vesterålen prosti. Kyrkja er ei krosskyrkje i tre med 370 plasser. Ho vart vigsla 8. august 1824 og vølt om i 1908 og 1970.

Dagens Bø kyrkje er den sjette kyrkja som har stått på garden Bø. Den første kyrkja på Bø er nemnd i 1381 og vart truleg bygd rundt 1340. Den fjerde kyrkja vart bygd i 1639, og den femte i 1734.

Andre kyrkjer i Bø 
 Malnes kyrkje

Bakgrunnsstoff 
 Bilete og info om kyrkje 
 Meir om Bø kyrkje
 

Kyrkjer i Bø i Nordland
Kyrkjer i Vesterålen prosti
Norske kyrkjer frå 1824
Krosskyrkjer i Noreg
Kulturminne i Bø i Nordland
Bodomsjøen

Bodomsjøen (Bodominjärvi på finsk) er ein innsjø i Finland ved forstaden til byen Esbo i Finland, ikkje langt frå Helsingfors. Innsjøen er om lag 3 km lang og 1 km brei. 

Innsjøen er kjend for morda som skjedde her 4. juni 1960, då fire tenåringar (to jenter og to gutar) på campingtur på mystisk vis vart åtaka i søvne. Tre av dei vart drepne, medan ein overlevde. Denne hendinga vert ofte kalla Bodommorda. I juni 2005 vart den einaste overlevande, Nils Gustaffson sikta for å ha drepe venene sine, men same året vart han frikjend på alle punkt. 

Det finske metalbandet Children of Bodom, som òg er frå Esbo, tok namnet sitt frå desse morda.

Innsjøar i Finland
Enaresjøen

Enaresjøen er den tredje største innsjøen i Finland, og den sjette største i Europa. Han ligg i den nordlege delen av Lappland, nord for Polarsirkelen. Innsjøen ligg 117-119 meter over havnivå, og vert regulert av kraftverket Kaitakoski i Russland. Innsjøen er vanlegvis islagd frå november til tidleg i juni. 

Dei mest kjende øyane i innsjøen er Hautuumaasaari (Kyrkjegardøya) og Ukonkivi, ein historisk offerstad for folk i tidlegare tider. Det er over 3 000 øyar i innsjøen. Av fisk finn ein aure, laks, åbor og gjedde. 

Enaresjøen dekkjer eit areal på 1 040 kvadratkilometer. Han har utsig i nord ved elva Pasvikelva, som munnar ut i Varangerfjorden og Barentshavet.

Kjelde 

Innsjøar i Finland
Myking kyrkje

Myking kyrkje er ei langkyrkje frå 1861 i Alver kommune i Vestland. 

Kyrkja er bygd i stein funnen i nærleiken og er den tredje kyrkja ein kjenner til i Myking.

Det første orgelet i kyrkja kom i 1915, noverande orgel er frå 1986 og vart bygd av danske Bruno Christensen & sønner og har 23 stemmer fordelt på 2 manualar og pedal

Kjelder 
 Myking kyrkje 
 Norges Kirker: «Myking kirke», på nettstaden til Norsk institutt for kulturminneforskning

Litteratur 
 Norske minnesmerker: Norges kirker - Hordaland, bind 3 ISBN 82-05-31138-2
 Våre kirker - Norsk kirkeleksikon ISBN 82-7527-022-7

Bakgrunnsstoff 
 Om Myking sokn på nettstaden til Den norske kyrkja
 Skanna kyrkjebøker frå Hordaland på nettstaden til Arkivverket
 Oversyn over gravminne i Lindås kommune på nettstaden disnorge.no
 
 

Christian H. Grosch
Kyrkjer i Alver
Kyrkjer i Nordhordland prosti
Langkyrkjer i Bjørgvin
Norske kyrkjer frå 1860-åra
Kulturminne i Alver
Karikkoselkä

Karikkoselkä er ein innsjø danna i eit nedslagskrater i Petäjävesi i Finland. Karikkoselkä ligg om lag 30 km aust for senteret i Keurusselkä, eit mykje eldre og større krater. Dei fleste innsjøane i området er strekt ut i nordvest-søraust retning på grunn av isbredanning, men Karikkoselkä påfallande rund. 

Mange slagkjegler, steinformasjonar som vert danna under det ekstreme trykket i nedslaget, har vorte funne rundt innsjøen. I tillegg har ein aeromagnetiske kart vist ein klag magnetisk anomali i kraterområdet. I tillegg har boreprøvar frå botn av innsjøen stadfesta nedslaget. 

Krateret er det minste som er identifisert i Finland, det er 1,4 km i diameter og 150 meter djupt. PÅ grunn av sediment er innsjøen 26 meter på det djupaste, noko som er uvanleg djupt for innsjøar i området. Ein har estimert Karikkoselkä til å vere mellom 230 og 450 millionar år gamal, men sannsynlegvis nær 240 millionar år (trias).

Kjelder

Bakgrunnsstoff 
 Database over nedslagskrater
 Karikkoselkä sin struktur 

Innsjøar i Finland
Krater i Finland
Keurusselkä

Keurusselkä er ein innsjø sentralt i Keski-Suomi i Finland mellom tettstadane Keuruu i nord og Mänttä i sør. Han dekkjer eit areal på 117,30 km². Middeldjupet er 6,4 meter, men på det djupaste er han 40 meter. Overflata ligg 105,4 meter over havnivå. Innsjøen er 27 km lang, og er ein del av nedslagsfeltet til Kokemäenjoki. Keurusselkä fekk internasjonal presseomtale i 2004 då eit par amatørgeologar oppdaga eit eldgamalt nedslagskrater på vestsida av innsjøen. 

«M/S Elias Lönnrot», ein av to hjuldamparar i Finland har turar på innsjøen om sommaren.

Kjelder 

Innsjøar i Finland
Krater i Finland
Lappajärvisjøen

Lappajärvi er ein innsjø i kommunen Lappajärvi i Finland. Han vart danna etter nedslaget til ein meteor med diameter på 1,5 km. Sjøen er 23 km i diameter og krateret er rekna for å vere 77,85 ± 0,78 millionar år gamalt (Øvre krittida).

Bakgrunnsstoff 
 Database over krater på Jorda
 Lappajärvi struktur

Krater i Finland
Innsjøar i Finland
Näsijärvi

Näsijärvi er ein innsjø sør i Finland, og den største innsjøen i området rundt Tammerfors (Tampere). Han har eit areal på 257 km². Byen Tammerfors ligg mellom innsjøane Näsijärvi og Pyhäjärvi, og det renn ei rask elv gjennom byen frå Näsijärvi. Vasskvaliteten har vorte betra etter at skogindustrien har redusert mengda av spillvatn. Det går ein turistbåt på Näsijärvi.

Innsjøar i Finland
Tammerfors
Ulesjøen

Ulesjøen (finsk Oulujärvi, svensk Ule träsk) er den fjerde største innsjøen i Finland med eit areal på 930 km². Han ligg i den nordlege og sentrale delen av landet, og vert tappa av Uleelv, som renn nordvestover og ut i Bottenhavet. Kallenamnet til innsjøen er «Kainuu», og tre kommunar ligg i området rundt: Vaala, Paltamo og Kajana. Om lag 40 % av innsjøen ligg i Vaala.

Bakgrunnsstoff 
 Turisme på Ulesjøen 

Innsjøar i Finland
Tettstader i Sør-Trøndelag

Det er 53 tettstader i Sør-Trøndelag fylke. Av dei kallar desse seg by: Brekstad og Trondheim.	

78,1% av dei som bur i Sør-Trøndelag fylke bur i tettstadene, medan landsgjennomsnittet er 78,9%.

Kort gjengjeve er SSB sin definisjon på tettstad ein stad med over 200 busette, der avstanden mellom husa ikkje er meir enn 50 meter. Sjå artikkelen tettstad for nærare informasjon om tettstadsomgrepet.

Tettstadene i Sør-Trøndelag etter folketal

Tettstadene i Sør-Trøndelag etter kommune 
{| class="wikitable"
|-
|valign="top"| 

 Agdenes
 Selbekken 

 Bjugn
 Botngård 
 Lysøysund 

 Frøya kommune
 Hammarvika 
 Sistranda 

 Hemne
 Kyrksæterøra 

 Hitra
 Fillan 
 Hestvika 

 Holtålen
 Renbygda 

 Klæbu
 Klæbu 
 Tanem 

 Malvik
 Hommelvik 
 Malvik 
 Muruvik 

 Meldal
 Bjørnli 
 Løkken Verk 
 Meldal 
 Storås 

 Melhus
 Hovin 
 Korsvegen 
 Kvål 
 Ler 
 Lundamo 
 Melhus 

 Midtre Gauldal
 Soknedal 
 Støren 

 Oppdal
 Oppdal 

 Orkdal
 Gjølme 
 Orkanger/Fannrem 
 Svorkmo 
 Vormstad 

| width="50%" valign="top"|

 Osen
Det er ingen stader i Osen kommune som kjem  
inn under SSB sin definisjon av tettstad.

 Rennebu
 Berkåk 

 Rissa
 Askjem 
 Råkvågen 
 Årnset 

 Roan
Det er ingen stader i Roan kommune som kjem  
inn under SSB sin definisjon av tettstad.

 Røros
 Røros 

 Selbu
 Mebonden 
 Trøa

 Skaun
 Buvika/Ilhaugen 
 Børsa 
 Eggkleiva 
 Viggja

 Snillfjord
Det er ingen stader i Snillfjord kommune som kjem  
inn under SSB sin definisjon av tettstad.

 Trondheim
 Bratsberg
 Langørjan 
 Malvik 
 Ringvål 
 Spongdal 
 Trondheim 
 Trolla 

 Tydal
Det er ingen stader i Tydal kommune som kjem  
inn under SSB sin definisjon av tettstad.

 Ørland
 Brekstad 
 Opphaug 
 Ottersbo 
 Uthaug 

 Åfjord
 Å 
</td></tr></table>

Referansar

Bakgrunnsstoff 
 Kart: «Tettsteder og sentrumssoner 1. januar 2005 Sør-Trøndelag»